Koʻchmas mulkdan foydalanishda ilgʻor axborot texnologiyalarini joriy etish chora-tadbirlari toʻgʻrisida
(resolution, 2026-03-16)

Koʻchmas mulkdan foydalanishda zamonaviy axborot texnologiyalarini keng joriy etish orqali aholi uchun qulay shart-sharoitlar yaratish, shuningdek, raqamli texnologiyalarni jadal rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Urbanizatsiya va uy-joy bozorini barqaror rivojlantirish milliy qoʻmitasi huzuridagi Kadastr agentligining yuridik va jismoniy shaxslarga oʻz koʻchmas mulklarini kompleks boshqarishni taʼminlovchi “Koʻchmas mulkni kompleks boshqarish axborot tizimi” dasturiy mahsulotini (keyingi oʻrinlarda — “Uzmulk” tizimi) joriy etish, bunda “Uzmulk” tizimi mobil ilova hamda veb-sayt koʻrinishida boʻlib, yuridik va jismoniy shaxslarga belgilangan tartibda taqdim etilishi toʻgʻrisidagi taklifiga rozilik berilsin. 2. Belgilansinki, “Uzmulk” tizimida yuridik va jismoniy shaxslarga quyidagi texnik imkoniyatlar yaratiladi: kadastr pasportini shakllantirish va koʻchmas mulkka boʻlgan huquqlarni davlat roʻyxatidan oʻtkazish, koʻchmas mulkni boʻlish, birlashtirish va uning yangi chegaralarini belgilash, koʻchmas mulk obyektlariga manzillar olish, ularni oʻzgartirish uchun ariza berish; koʻchmas mulkka oid kadastr maʼlumotlarini olish; koʻchmas mulk tarixi toʻgʻrisida maʼlumot olish; koʻchmas mulkning texnik parametrlarini, shu jumladan, bino sxemasini olish; koʻchmas mulk joylashgan joyning raqamli xaritasini olish; koʻchmas mulkka boʻlgan taqiqlar boʻyicha maʼlumot olish; koʻchmas mulk toʻgʻrisida maʼlumot olingani toʻgʻrisida xabarnoma olish; koʻchmas mulkka boʻlgan huquq yuzaga kelgani, boshqa shaxslarga oʻtgani, cheklangani va bekor qilingani davlat roʻyxatidan oʻtkazilganda ariza beruvchining “Uzmulk” tizimidagi shaxsiy kabinetida bu toʻgʻrisida maʼlumot olish; koʻchmas mulk buzilishga tushgani yoki tushmagani toʻgʻrisida maʼlumotnoma olish; doimiy foydalanish (egalik qilish), ijara va meros qilib qoldiriladigan umrbod egalik qilish huquqi asosida tegishli boʻlgan yer uchastkalarini xususiylashtirish; koʻchmas mulkni kommunal xizmatlarga (gaz, elektr energiyasi, suv) ulash; koʻchmas mulk soliqlarini toʻlash (yer va koʻchmas mulk soliqlari); fuqarolar oʻrtasida tuzilgan bino yoki inshootni yoxud uning bir qismini ijaraga berish shartnomasini davlat soliq xizmati organlarida hisobga qoʻyish; notarius qabuliga yozilish; axborot-kommunikatsiya texnologiyalaridan foydalangan holda, koʻchmas mulkni boshqa shaxsga oʻtkazish toʻgʻrisidagi shartnomani videokonferensiya aloqa rejimi orqali notarial tasdiqlash. 3. Shunday tartib oʻrnatilsinki, unga muvofiq 2026-yil 20-iyundan boshlab: jismoniy shaxslar — kommunal xizmatlar isteʼmolchilari Yagona interaktiv davlat xizmatlari portali va “Uzmulk” tizimi orqali kommunal xizmat koʻrsatuvchi tashkilotlar bilan shartnomalar tuzish va ularni mulk egasi oʻzgarganligi toʻgʻrisida xabardor qilish; jismoniy shaxslar — maishiy ehtiyojlari uchun elektr energiyasi va tabiiy gaz isteʼmolchilari Yagona interaktiv davlat xizmatlari portali va “Uzmulk” tizimi yordamida elektr energiyasi va tabiiy gaz taʼminoti shartnomalarini tuzishga, shaxsiy hisobni ochishga va qayta rasmiylashtirish huquqiga ega boʻladi. 4. Adliya vazirligi, Raqamli texnologiyalar vazirligi, Qurilish va uy-joy kommunal xoʻjaligi vazirligi, Soliq qoʻmitasi, Davlat aktivlarini boshqarish agentligi hamda kommunal xizmat koʻrsatuvchi tashkilotlar ushbu qarorning 2-bandida keltirilgan xizmatlarni koʻrsatish uchun uch oy muddatda “Uzmulk” tizimi bilan tegishli axborot tizimlarini oʻzaro “Elektron hukumat” tizimining Raqamli maʼlumotlar platformasi orqali qonunchilik hujjatlariga muvofiq integratsiya qilinishini taʼminlasin. 5. Oʻzbekiston Respublikasi Hukumatning ilovaga muvofiq ayrim qarorlariga oʻzgartirish va qoʻshimchalar kiritilsin. 6. Urbanizatsiya va uy-joy bozorini barqaror rivojlantirish milliy qoʻmitasi huzuridagi Kadastr agentligi Oʻzbekiston Milliy axborot agentligi, Oʻzbekiston Milliy teleradiokompaniyasi bilan birgalikda ushbu qaror maqsadi va vazifalarini ommaviy axborot vositalarida va Internet jahon axborot tarmogʻida keng yoritish ishlarini tashkil qilsin. 7. Ushbu qarorning bajarilishini nazorat qilish Urbanizatsiya va uy-joy bozorini barqaror rivojlantirish milliy qoʻmitasi raisi Sh.D. Kudbiyev zimmasiga yuklansin. 1. Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qaroriga ilovaning “IV. Koʻchmas mulk obyektiga boʻlgan huquqlar va ular boʻyicha tuzilgan bitimlarni davlat roʻyxatidan oʻtkazish” boʻlimi quyidagi mazmundagi 20-pozitsiya bilan toʻldirilsin: 2. Vazirlar Mahkamasining “Kadastr sohasida ayrim davlat xizmatlari koʻrsatishning maʼmuriy reglamentlarini tasdiqlash toʻgʻrisida” 2020-yil 2-sentabrdagi 535-son qarorida: a) 1-ilovada: 2-bandning birinchi xatboshisi “elektron” soʻzidan keyin “va plastik” soʻzlari bilan toʻldirilsin; 5-band quyidagi tahrirda bayon etilsin: “5. Kadastr pasporti shakllantirilishi natijasida koʻchmas mulkka boʻlgan huquqni davlat roʻyxatidan oʻtkazish majburiyati yuzaga keladigan hollarda, kadastr pasportini olish hamda koʻchmas mulkka boʻlgan huquqni davlat roʻyxatidan oʻtkazish kompozit xizmat tarzida amalga oshiriladi. Belgilangan tartibda kelishilgan loyiha hujjatlariga koʻra obyektning qurilishi (rekonstruksiyasi) tugallangan taqdirda, bitta soʻrovnomaga asosan kadastr pasporti, qurilishi (rekonstruksiyasi) tugallangan obyektdan foydalanish uchun ruxsatnoma, koʻchmas mulk davlat roʻyxatidan oʻtkazilgani toʻgʻrisidagi reyestrdan koʻchirma bir vaqtda beriladi. Tasdiqlangan loyiha hujjatlariga asosan bir yer uchastkasida bir nechta koʻp kvartirali uylar qurilishi moʻljallangan boʻlsa, foydalanishga qabul qilinayotgan har bir koʻp kvartirali uyga alohida arizaga asosan kadastr pasporti rasmiylashtiriladi. Tasdiqlangan loyiha hujjatlariga asosan bir yer uchastkasida bir nechta koʻp kvartirali uylar qurilishi moʻljallangan boʻlsa, har bir koʻp kvartirali uy joylashgan va unga tutash yer uchastkasining loyihada koʻrsatilgan chegarasi asosida Davlat kadastrlari palatasining tuman (shahar) filiallari (keyingi oʻrinlarda — filiallar) yer uchastkasini boʻlish ishlarini amalga oshiradi. Loyiha hujjatlariga asosan bir yer uchastkasida bir nechta koʻp kvartirali uylarni yagona turar joy majmuasi sifatida nazarda tutilgan boʻlsa yoki ularni alohida yer uchastkalariga boʻlish imkoniyati boʻlmasa yer uchastkasi umumiy (birgalikda) foydalanishdagi yer uchastkasi sifatida kadastr pasporti rasmiylashtiriladi. Koʻp kvartirali uyning kadastr pasportida koʻp kvartirali uylardagi turar joylar va yashash uchun moʻljallanmagan (noturar) joylar, umumiy mol-mulk roʻyxati hamda koʻp kvartirali uy joylashgan va unga tutash yer uchastkasi toʻgʻrisidagi maʼlumotlar koʻrsatiladi. Koʻchmas mulk obyektiga boʻlgan mulk huquqi yoki boshqa ashyoviy huquqlar vujudga kelganda, boshqa shaxsga oʻtganda, bekor boʻlganda yoki koʻchmas mulk obyektining huquqiy holati oʻzgarganligini tasdiqlash yoki qurilishi (rekonstruksiyasi) tugallangan bino va inshootlarni foydalanishga qabul qilish boʻyicha murojaat qilinganda, qogʻoz va plastik shakldagi kadastr pasporti beriladi”; 6-bandda: birinchi xatboshi quyidagi mazmundagi jumla bilan toʻldirilsin: “Bunda plastik shakldagi kadastr pasporti filiallar tomonidan tayyorlanib, pochta xizmati orqali ariza beruvchiga yetkaziladi”; quyidagi mazmundagi xatboshi bilan toʻldirilsin: “Davlat kadastrlari palatasi tomonidan ushbu xizmatni koʻrsatishda bajariladigan ishlar Davlat kadastrlari palatasining markaziy apparati, hududiy boshqarmalari va tuman (shahar) filiallari oʻrtasida belgilangan muddatdan chiqmagan holda taqsimlanishi mumkin”; 18-bandning ikkinchi xatboshisi quyidagi tahrirda bayon etilsin: “Bunda qogʻoz shaklidagi kadastr pasporti YIDXP yoki Davlat xizmatlari markazlari orqali, plastik shakldagi kadastr pasporti filiallar tomonidan tayyorlanib, pochta xizmati orqali ariza beruvchiga yetkaziladi”; 20-band quyidagi tahrirda bayon etilsin: “20. Toʻlov miqdori quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 7 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalari hisobvaragʻiga oʻtkaziladi; b) YIDXP orqali murojaat etilganda: 5 foizi (shundan 0,25 foizi — davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalari hisobvaragʻiga oʻtkaziladi; v) riyeltorlik tashkilotlari orqali murojaat etilganda: 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalari hisobvaragʻiga oʻtkaziladi”; g) “Koʻchmas mulkni kompleks boshqarish axborot tizimi” (keyingi oʻrinlarda — “Uzmulk” tizimi) orqali murojaat etilganda: 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalari hisobvaragʻiga oʻtkaziladi”; 21-band quyidagi tahrirda bayon etilsin: “21. Xabarnomada koʻrsatilgan yigʻim toʻliq toʻlangandan soʻng: Davlat xizmatlari markazlari xodimi tomonidan tizimda kadastr pasportini yuklab olish (qogʻoz shaklda chop etish) imkoni paydo boʻladi va ariza beruvchiga qogʻoz shaklida kadastr pasporti beriladi; filiallarning masʼul xodimlari tomonidan plastik shakldagi kadastr pasporti tayyorlanib, ariza beruvchiga pochta xizmati orqali yetkazib beriladi. Soʻrovnomada ariza beruvchi tomonidan davlat xizmatlarini koʻrsatishning natijasini olib ketishga masʼul shaxs koʻrsatilgan holatlarda davlat xizmatlarini koʻrsatishning natijasini ushbu shaxsga taqdim etishda tegishli ishonchnoma talab etilmaydi”; 2-ilovaning “III. Kadastr pasportini tayyorlashning maqsadi:” boʻlimi “Kadastr pasporti shakli:” pozitsiyasi chiqarib tashlansin; b) 2-ilovada: 5-band quyidagi mazmundagi xatboshi bilan toʻldirilsin: “Davlat kadastrlari palatasi tomonidan ushbu xizmatni koʻrsatishda bajariladigan ishlar Davlat kadastrlari palatasining markaziy apparati, hududiy boshqarmalari va tuman (shahar) filiallari oʻrtasida belgilangan muddatdan chiqmagan holda taqsimlanishi mumkin”; 12-band quyidagi tahrirda bayon etilsin: “12. Yigʻimlar summasi kuyidagi tartibda taqsimlanadi: a) Davlat xizmatlari markazlari orqali murojaat etilganda: 7 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi; b) notarial idoralar yoki notariuslar orqali murojaat etilganda: 5 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi; v) Davlat aktivlarini boshqarish agentligi, riyeltorlik tashkilotlari va tijorat banklari orqali murojaat etilganda: 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi; g) YIDXP orqali murojaat etilganda: 5 foizi (shundan 0,25 foizi — davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi; d) “Uzmulk” tizimi orqali murojaat etilganda: 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi. Koʻp kvartirali uy joylashgan va unga tutash yer uchastkasi hamda koʻp kvartirali uydagi umumiy mol-mulkka boʻlgan huquqlarni mulkdorlarning nomiga davlat roʻyxatidan oʻtkazish uchun toʻlovlarni mulkdorlar yoki tegishli koʻp kvartirali uyning boshqarish organi ikki yil davomida teng ulushlarda boʻlib-boʻlib toʻlashi mumkin. Doimiy yashash joyi boʻyicha roʻyxatga olish uchun davlat boji summasi Vazirlar Mahkamasining 2018-yil 22-oktabrdagi 845-son qarori bilan tasdiqlangan Oʻzbekiston Respublikasi fuqarolarini doimiy yashash joyi va vaqtincha turgan joyi boʻyicha roʻyxatga olish tartibi toʻgʻrisidagi nizom hamda 2019-yil 28-dekabrdagi 1049-son qarori bilan tasdiqlangan Oʻzbekiston Respublikasi fuqarolarini Toshkent shahri va Toshkent viloyatida doimiy yashash va vaqtincha turgan joyi boʻyicha roʻyxatga olish tartibi toʻgʻrisidagi nizomda belgilangan tartibda taqsimlanadi”; v) 3-ilovada: 18-band quyidagi tahrirda bayon etilsin: “18. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 11,75 foizi (shundan 0,25 foizi — davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; v) “Uzmulk” tizimi orqali murojaat etilganda: 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi. Toʻlovlar davlat xizmatlari koʻrsatilgani uchun toʻlangan davlat bojlari va yigʻimlar summasi hisobini yurituvchi Yagona billing tizimi orqali toʻlanadi”; g) 4-ilovada: 19-band quyidagi tahrirda bayon etilsin: “19. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 11,75 foizi (shundan 0,25 foizi — davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; v) “Uzmulk” tizimi orqali murojaat etilganda: 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi. Toʻlovlar davlat xizmatlari koʻrsatilgani uchun toʻlangan davlat bojlari va yigʻimlar summasi hisobini yurituvchi Yagona billing tizimi orqali toʻlanadi”; d) 5b-ilovaning 18-bandi quyidagi tahrirda bayon etilsin: “18. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 0,5 foizi — “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi shaxsiy hisobvaragʻiga (Yagona billing tizimi orqali toʻlovlar toʻlanganda); 5 foizi — Kadastr agentligining budjetdan tashqari jamgʻarmasining shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 11,75 foizi (shundan 0,25 foizi — davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasining shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; v) “Uzmulk” tizimi orqali murojaat etilganda: 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasining shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi. Toʻlovlar davlat xizmatlari koʻrsatilgani uchun toʻlangan davlat bojlari va yigʻimlar summasi hisobini yurituvchi Yagona billing tizimi orqali toʻlanadi”; e) 5v-ilovaning 16-bandi quyidagi tahrirda bayon etilsin: “16. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 0,5 foizi — “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi shaxsiy hisobvaragʻiga (Yagona billing tizimi orqali toʻlovlar toʻlanganda); 5 foizi — Kadastr agentligining budjetdan tashqari jamgʻarmasining shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 11,75 foizi (shundan 0,25 foizi — davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasining shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; v) “Uzmulk” tizimi orqali murojaat etilganda: 20 foizi — Qurilish va uy-joy kommunal xoʻjaligi vazirligi huzuridagi Axborot-kommunikatsiya texnologiyalarini rivojlantirish Respublika markazining shaxsiy hisobvaragʻiga; 5 foizi — Kadastr agentligining budjetdan tashqari jamgʻarmasining shaxsiy hisobvaragʻiga; 2 foizi — Kadastr agentligining “Kompyuterlashtirish, geoaxborot texnologiyalarini joriy etish va rivojlantirish markazi” DUK shaxsiy hisobvaragʻiga; 0,25 foizi (davlat xizmati Yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi. Toʻlovlar davlat xizmatlari koʻrsatilgani uchun toʻlangan davlat bojlari va yigʻimlar summasi hisobini yurituvchi Yagona billing tizimi orqali toʻlanadi”.